מסע בין כוכבים: דיסקברי
פרקים > עונה רביעית

| מס' בסדרה | מס' בעונה | שם הפרק | בימוי | תסריט | תאריך שידור מקורי |
| --- | --- | --- | --- | --- | --- |
| 43 | 1 | Kobayashi Maru | אולטונדה אוסונסנמי | מישל פרדייז, ג'ני לומט ואלכס קורצמן | 18 בנובמבר 2021 |
ה"דיסקברי", תחת פיקודה של קפטן מייקל ברנהאם, ממשיכה להפיץ את בשורת הפדרציה המתחדשת ברחבי הגלקסיה. הפדרציה מחזירה את אקדמיית צי החלל לפעילות, לאחר 125 שנות הפסקה. בין שליחות דיפלומטית אחת לאחרת, נשלחת "דיסקברי" לחלץ צוות תחנת חלל שנקלע לאנומליה כבידתית. צוות הספינה מצליח לחלץ את רוב צוות התחנה ללא פגע, אך בדיעבד מתברר שהאנומליה משמעותית בהרבה משהיה נראה, וכוכב הלכת קווייג'אן, שהיה סמוך לאנומליה, מושמד על כל תושביו.
| 44 | 2 | Anomaly | אולטונדה אוסונסנמי | אן קופל סאונדרס וגלניס מולינס | 25 בנובמבר 2021 |
ה"דיסקברי" חוקרת את האנומליה הכבידתית בעזרת בוק וספינתו. מתברר שמדובר באנומליה שמתנהגת באופן בלתי צפוי ומשנה את מסלולה באופן בלתי צפוי ולא מוסבר. סארו חוזר ל"דיסקברי" בתפקיד קצין ראשון, תחת פיקודה של קפטן ברנהאם.
| 45 | 3 | Choose to Live | כריסטופר ג' ביירן | טרי יוז ברטון | 2 בדצמבר 2021 |
ג'ביני, נזירה ממסדר הקוואט מילאט, פולשת לספינות פדרציה וגונבת גבישי דיליתיום. במהלך אחד ממעשי השוד היא הורגת איש צוות של הספינה שמסרב להיכנע. פעולותיה מביאות להתכנסות בכירים, לרבות נשיאת ניבר ששוקלת הצטרפות מחודשת לפדרציה, שמחליטים לשלוח בעקבותיה את קפטן מייקל ברנהאם ואמה גבריאל, חברה במסדר הקוואט מילאט. בהמלצת הקצין הראשון סארו, קצינת ההנדסה סילביה טילי, שרוצה לחוות דברים מחוץ לאזור הנוחות שלה, מצטרפת אליהן. השלושה מאתרות את ג'ביני במה שנראה תחילה כירח צחיח אך למעשה זוהי ספינת חלל ענקית שבתוכה פליטים בתרדמת של גזע לא מוכר. לאחר עימות אלים ג'ביני חושפת שהיא בשליחות שתכליתה להגן על הפליטים כל עוד הם במצבם חסר ההגנה; מכיוון שלא הצליחה להעירם היא גנבה דיליתיום של הפדרציה במטרה להזיז את הספינה מנתיב האנומליה הכבידתית ההרסנית. ברנהאם מחליטה לעזור לג'ביני לסיים את שליחותה ובתמורה האחרונה מסכימה להילקח למעצר בגין פעולותיה. במקביל, המהנדס הראשי סטמטס ובוק מגיעים לניבאר כדי לבחון את הנתונים שנאספו על האנומליה הכבידתית שהחריבה את הכוכב קווייג'אן. בוק, ששהה בכוכב בסמוך להיחרבו, מסכים לעבור התמזגות תודעתית שעוזרת למומחים לפסול תיאוריה לגבי מהות האנומליה ועוזרת לו להשלים עם הטרגדיה של אבדן קרוביו על קווייג'אן.
| 46 | 4 | All Is Possible | ג'ון אוטמן | אלן מקלרוי ואריק ג' רובינס | 9 בדצמבר 2021 |
המשא ומתן על ההצטרפות המחודשת של ניבאר לפדרציה נתקל בקשיים כאשר הניבארים דורשים שההסכם יכלול סעיף יציאה. קפטן ברנהאם, שגם גדלה בניבאר וגם הצטרפה לצי הכוכבים של הפדרציה, מציעה את עצמה כחברת ועדה שתגשר בין הצדדים. במקביל, סילביה טילי, שממשיכה לחפש תחום עניין חדש, מובילה את אדירה וקבוצה של צוערים חדשים מאקדמיית צי הכוכבים בתרגיל שבמסגרתו הם צריכים ללמוד לעבוד יחדיו כדי לסקור כוכב לכת. הצוערים, שהגיעו מעולמות שונים, מתקשים להתגבש כקבוצה עד שאירוע בלתי צפוי מאלץ אותם לעשות זאת. ספינת החלל שלהם מתרסקת על כוכב מושלג שמאכלס יצורים תוקפניים שנמשכים לאות שמשודר מהציוד שלהם. בזמן שטילי מובילה את הקבוצה למיקום גבוה ממנו יוכלו לשדר קריאת מצוקה הם חולקים היסטוריה אישית וחווים אתגרים שמקרבים אותם. לאחר חילוצם מהכוכב טילי מחליטה לקבל משרת הוראה באקדמיית הצי ועוזבת את דיסקברי. במקביל, דוקטור קולבר מנסה לעזור לבוק להתמודד עם אבדן כוכב הבית שלו וקרוביו.
| 47 | 5 | The Examples | לי רוז | קייל ג'ארו | 16 בדצמבר 2021    |
| 48 | 6 | Stormy Weather | ג'ונתן פרייקס | אן קופל סאונדרס וברנדון שולץ | 23 בדצמבר 2021    |
| 49 | 7 | ...But to Connect | לי רוז | טרי יוז ברטון וקרלוס סיסקו | 30 בדצמבר 2021    |
| 50 | 8 | All In | כריסטופר ג' ביירן וג'ן מקגוון | שון קוקרן | 10 בפברואר 2022    |
| 51 | 9 | Rubicon | אנדי ארמניאן | אלן מקלרוי | 17 בפברואר 2022    |
| 52 | 10 | The Galactic Barrier | דבורה קאמפמייר | אן קופל סאונדרס | 24 בפברואר 2022    |
| 53 | 11 | Rosetta | ג'ף בירד וג'ן מקגוון | טרי יוז ברטון | 3 במרץ 2022    |
| 54 | 12 | Species Ten-C | אולטונדה אוסונסנמי | קייל ג'ארו | 10 במרץ 2022    |
| 55 | 13 | Coming Home | אולטונדה אוסונסנמי | מישל פרדייז | 17 במרץ 2022    |